钦定古今图书集成/历象汇编/岁功典/第080卷 > 《淮南子》 > 五位
## 钦定古今图书集成/历象汇编/岁功典/第080卷 > 《淮南子》 > 五位

北方之极，自九泽穷夏晦之极，北至令正之谷，有冻
寒积冰雪雹，霜霰漂润。群水之野，颛顼、元冥之所司
者，万二千里。其令曰：“申群禁，固闭藏，修障塞，缮关梁，
禁外徙，断罚刑，杀当罪；闭关闾，大搜客，止交游，禁夜
乐，蚤闭晏开以塞。奸人已得，执之必固。天节已几，刑
杀无赦。虽有盛尊之亲，断以法度，毋行水，毋发藏，毋”
释罪。